section_heading: Pion
paragraph_text: Pion (pi od slova π + [mez]on; oznaka π) je najlakši mezon, izgrađen od kvarkova i antikvarkova gore (u) i dolje (d). Spin mu je 0, a izospin 1. Može biti pozitivnoga (π<sup>+</sup>), negativnoga (π<sup>–</sup>) i bez električnoga naboja (π<sup>0</sup>). Električki nabijeni pioni i kaoni, otkriveni su 1947. u kozmičkom zračenju, a neutralni pioni 1950. Masa je piona oko 270 puta veća od mase elektrona: masa piona π<sup>+</sup> i π<sup>–</sup> iznosi oko 39,57 MeV/c², a π<sup>0</sup> 134,98 MeV/c². Pioni se raspadaju na mione, elektrone i pozitrone s pripadajućim neutrinima. Srednje je vrijeme poluraspada piona do 26 · 10<sup>–9</sup> sekundi.<ref> pion, "Hrvatska enciklopedija", Leksikografski zavod Miroslav Krleža, www.enciklopedija.hr, 2019.